**ORDENANÇA FISCAL REGULADORA DE LA TAXA PER LA PRESTACIÓ DE SERVEI DEL CENTRE DE DIA DE SES SALINES.**

**Article 1.Fonaments i naturalesa.**

En ús de les facultats concedides pels articles 133.2 i 142 de la Constitució i per l’article 106 de la Llei 7/1985, de 2 d’abril, reguladora de les bases de règim local, i conformement en el que disposen els articles del 15 al 19 del Text Refós de la Llei Reguladora de les Hisendes Locals, aprovat pel Reial Decret Legislatiu 2/2004, de 5 de març, aquest Ajuntament estableix la taxa per la prestació de serveis al Centre de Dia, que es regirà per la present ordenança fiscal, les normes de la qual atenen el que estableix l’article 57 de l’esmentat Text Refós.

**Article 2. Fet imposable.**

Constitueix el fet imposable d’aquesta taxa la prestació dels serveis del Centre de Dia de Ses Salines, el qual presta un servei sociosanitari de suport familiar que ofereix, durant el dia, atenció individualitzada en els aspectes higiènics, terapèutics, psicològics i socioculturals a les persones majors, facilitant la permanència en el seu entorn habitual.

**Article 3. Subjecte passiu i responsable.**

1.-L’obligació de contribuir neix per la prestació dels serveis, hi hagi o no sol·licitud de l**’**usuari o de l’obligat al pagament.

2.-Estan obligats a pagar:

1. Els beneficiaris dels serveis regulats en aquesta Ordenança o, si s’escau els que els sol·licitin.
2. Els hereus i, si escau, les herències “jacents”, o les persones o institucions que tinguin l’obligació legal o pactada d’atendre els usuaris del servei.

**Article 4. Beneficis fiscals.**

\*En el cas de persones dependents, que ocupin una de les places compreses en el conveni, pagaran per mes vençut i el preu estipulat que consti a la resolució de la Conselleria d’Afers Socials.

\*En cas que l’usuari no disposi de prou ingressos per satisfer la taxa de l’article 5, es procedirà a:

1. Convenir amb els familiars, hereus o qualsevol persona interessada, el pagament total de la tarifa o de la part que el resident no pugui assumir.
2. L’Ajuntament queda facultat per cobrar a l’usuari el 50% de la seva pensió.

En cas d'usuaris del grau 1 o sense grau (nivell 1 i 2) que presentin dificultats per abonar les quotes corresponents, i sempre previ informe dels serveis Socials municipals i d'acord amb el reglament aprovat per l'Ajuntament, la quota podrà ser de 0 al màxim previst a l'article 5 per aquest grup.

**Article 5. Quota tributaria.**

La quota tributaria de la taxa reguladora en aquesta ordenança serà la fixada a la Tarifa continguda a l’apartat següent, per a cada un dels distints serveis.

(\*)Exclosos caps de setmana i festius, es calculen 20 dies hàbils al mes.

SENSE GRAU O GRAU 1 (nivell 1 i 2):

|  |  |  |  |  |
| --- | --- | --- | --- | --- |
| **FRACCIÓ HORARI** | **Entrada/sortida** | **Estància** | **Menjar** | **Total.** |
| Tot el dia. | 9:00/19:00h | 400,00€ | 98,30€ | 498,30€ |
| Matí | 09:00/14:00h | 220,00€ | 0,00€ | 220,00€ |
| Matí amb menjar | 09:00/15:00h | 230,00€ | 98,30€ | 328,30€ |
| Tarda amb menjar. | 14:00/19:00h | 220,00€ | 98,30€ | 318,30€ |
| Tarda | 15:00/19:00h | 210,00€ | 0,00€ | 210,00€ |

|  |  |  |  |  |
| --- | --- | --- | --- | --- |
| **FRACCIÓ HORÀRIA** | **Entrada/Sortida** | **Estància** | **Menjar** | **Total** |
| Tot el dia | 09:00/19:00h | 30,00€ | 15,00€ | 45,00€ |
| Matí | 09:00/14:00h | 16,50€ | 0,00€ | 16,50€ |
| Matí amb menjar | 09:00/15:00h | 17,25€ | 10,00€ | 27,25€ |
| Tarda amb menjar | 14:00/19:00h | 16,50€ | 10,00€ | 26,50€ |
| Tarda | 15:00/19:00h | 15,75€ | 0,00€ | 15,75€ |

GRAU II (nivell 1 i 2)

|  |  |  |  |  |
| --- | --- | --- | --- | --- |
| **FRACCIÓ HORARI** | **Entrada/sortida** | **Estància** | **Menjar** | **Total.** |
| Tot el dia. | 9:00/19:00h | 600,00€ | 98,30€ | 698,30€ |
| Matí | 09:00/14:00h | 330,00€ | 0,00€ | 330,00€ |
| Matí amb menjar | 09:00/15:00h | 345,00€ | 98,30€ | 443,30€ |
| Tarda amb menjar. | 14:00/19:00h | 330,00€ | 98,30€ | 428,30€ |
| Tarda | 15:00/19:00h | 315,00€ | 0,00€ | 315,00€ |

|  |  |  |  |  |
| --- | --- | --- | --- | --- |
| **FRACCIÓ HORÀRIA** | **Entrada/Sortida** | **Estància** | **Menjar** | **Total** |
| Tot el dia | 09:00/19:00h | 40,00€ | 15,00€ | 55,00€ |
| Matí | 09:00/14:00h | 22,00€ | 0,00€ | 22,00€ |
| Matí amb menjar | 09:00/15:00h | 23,00€ | 10,00€ | 33,00€ |
| Tarda amb menjar | 14:00/19:00h | 22,00€ | 10,00€ | 32,00€ |
| Tarda | 15:00/19:00h | 21,00€ | 0,00€ | 21,00€ |

GRAU III (nivell 1 i 2)

|  |  |  |  |  |
| --- | --- | --- | --- | --- |
| **FRACCIÓ HORARI** | **Entrada/sortida** | **Estància** | **Menjar** | **Total.** |
| Tot el dia. | 9:00/19:00h | 700,00€ | 98,30€ | 798,30€ |
| Matí | 09:00/14:00h | 385,00€ | 0,00€ | 385,00€ |
| Matí amb menjar | 09:00/15:00h | 402,50€ | 98,30€ | 500,80€ |
| Tarda amb menjar. | 14:00/19:00h | 385,00€ | 98,30€ | 483.30€ |
| Tarda | 15:00/19:00h | 367,50€ | 0,00€ | 367,50€ |

|  |  |  |  |  |
| --- | --- | --- | --- | --- |
| **FRACCIÓ HORÀRIA** | **Entrada/Sortida** | **Estància** | **Menjar** | **Total** |
| Tot el dia | 09:00/19:00h | 50,00€ | 15,00€ | 65,00€ |
| Matí | 09:00/14:00h | 27,50€ | 0,00€ | 27,50€ |
| Matí amb menjar | 09:00/15:00h | 28,75€ | 10,00€ | 38,75€ |
| Tarda amb menjar | 14:00/19:00h | 27,50€ | 10,00€ | 37,50€ |
| Tarda | 15:00/19:00h | 26,25€ | 0,00€ | 26,25€ |

\*Familiar o persona vinculada a l’Usuari: 7,50€

\*En les quotes que es meritin per aplicació d’aquesta ordenança no s`hi comprenen les despeses que ocasioni l’usuari en concepte de medecines, ingredients i similars.

\*Quan l’usuari utilitzi habitualment el servei el mes sencer, només es reduirà la quota per ingressos hospitalaris i/o quan l’absència sigui de més de tres dies justificats mitjançant la documentació mèdica corresponent.

**Article 6.Meritament, període impositiu i ingrés.**

1.L’obligació de pagament de la taxa regulada en aquesta Ordenança neix i es manté de forma continuada des que es tingui en reserva efectiva la plaça, o es presti o realitzi qualsevol dels serveis o activitats propis del centre.

2.La taxa es farà efectiva per períodes mensuals, excepte quan l’usuari estigui o utilitzi els serveis durant un temps inferior, cas que es farà efectiu per dies.

3.Una vegada es tramiti la admissió al centre es practicarà la liquidació pertinent que haurà de ser abonada amb anterioritat a l’inicií de la prestació.

4.Les quotes successives s’hauran de pagar durant els primers cinc dies de cada mes, mitjançant domiciliació bancària.

5.Les quotes liquidades i no satisfetes s’exigiran per la via de constrenyiment.

6.Les baixes definitives en la prestació del servei o les modificacions en el règim d’estada han de ser comunicades amb anterioritat al dia 20 del mes anterior en que hagin de produir efecte, i han de ser presentades amb l’imprès elaborat a aquest efecte en el registre general d’entrada.

7.La falta d’assistència durant un període d’un mes sense avis previ implica la baixa definitiva, sense que això afecti el rebut del mes no assistit.

Igualment implica la baixa definitiva d’impagament d’un rebut en el termini establert.

8.En cas d’ingrés hospitalari o per defunció de l’usuari, s’haurà de sol·licitar expressament la devolució que correspongui, mitjançant instància a la qual s’adjuntarà un informe de l’hospital on especifiqui els dies d’ingrés, o certificat de defunció respectivament.

**Article 7. Infraccions i Sancions.**

Per a tot el que es refereix a la qualificació d’infraccions tributaries,així com les sancions que hi corresponguin en cada cas, s’ajustarà al que disposen els articles 178 i següents de la Llei General Tributària.

**Disposició final.**

La present ordenança fiscal, entrarà en vigor l’endemà de la seva publicació íntegre, en el BOIB.

(Acord del Ple de dia 11 de setembre de 2019) Publicada definitivament al BOIB núm. 148, de 31 d'octubre de 2019